पाएं अपने शहर की ताज़ा ख़बरें और फ्री ई-पेपरडाउनलोड करें
हिमाचल प्रदेश में 30 साल की एक अमरीकी टूरिस्ट के साथ गैंग-रेप का मामला सामने आया है. हिमाचल प्रदेश पुलिस ने ने इस घटना की पुष्टि की है.
पुलिस के मुताबिक ये घटना मनाली में हुई है. अमरीकी महिला पर उस समय हमला हुआ जब उन्होंने पुरुषों के एक समूह से भरे ट्रक में लिफ्ट ली.
अधिकारियों ने समाचार एजेंसी एसोसिएटेड प्रेस को बताया कि अभी तक कोई गिरफ्तारी नहीं हुई है, लेकिन पुलिस ने नाकाबंदी कर दी है.
पुलिस ने बताया कि मनाली मामले में ट्रक में सवार चार व्यक्ति अमरीकी महिला को एक सुनसान जगह पर ले गए और उसके साथ बलात्कार किया.
उसके बाद वह महिला पुलिस के पास पहुँची, जहाँ बलात्कार का मामला दर्ज किया गया.
अमरीकी दूतावास के प्रवक्ता ने दिल्ली में बताया, “हम अधिकारियों के संपर्क में हैं लेकिन गोपनीयता के कारण हम कोई टिप्पणी नहीं करेंगे.”बढ़ती घटनाएँ
इस कथित हमले से पहले एक स्विस पर्यटक के साथ मार्च में मध्य प्रदेश में बलात्कार की घटना हुई थी. इस मामले में छह व्यक्तियों को गिरफ्तार किया गया है.
दिल्ली में एक चलती बस में एक छात्रा के साथ बलात्कार और हत्या की घटना के बाद से लैंगिक हिंसा की तहकीकात काफी बढ़ गई है.
पिछले दिसंबर में छात्रा के साथ गैंग-रेप के बाद चौतरफा विरोध-प्रदर्शन हुए और सरकार ने भारत में बलात्कार से संबंधित कानून भी पास किया.
अधिकारियों ने बताया कि दिल्ली रेप के आरोप में पाँच व्यक्तियों और एक नाबालिग को आरोपी बनाया गया, हालांकि इनमें से एक व्यक्ति फाँसी लगा चुका है.
इस महीने सरकार ने एक नया विधेयक पारित कर ऐसे अपराधियों के लिए सख्त सजा का प्रावधान किया है और कुछ मामलों में तो मृत्यु दंड का प्रावधान भी किया गया है.
(बीबीसी हिन्दी के क्लिक करें एंड्रॉएड ऐप के लिए आप यहाँ क्लिक कर सकते हैं. आप हमें क्लिक करें फ़ेसबुक और क्लिक करें ट्विटर पर फ़ॉलो भी कर सकते हैं.)
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn